Ինչպես «Արմենպրես»-ին տեղեկացրին ՀՀ սփյուռքի նախարարության մամուլի և հասարակայնության հետ կապերի վարչությունից, ՀՀ սփյուռքի նախարար Հրանուշ Հակոբյանի ողջույնի խոսքը փոխանցեց Սփյուռքի փոխնախարար Սերժ Սրապիոնյանը՝ նշելով .« Սիրով շնորհավորում եմ ամերիկահայ բանաստեղծուհի Թամարա Հովհաննիսյանին՝ բանաստեղծությունների գրքի ռուսերեն թարգմանության առիթով: Վերջերս ՀՀ սփյուռքի նախարարության նախաձեռնությամբ տեղի ունեցավ բանաստեղծուհու «Լինելիության համանվագ» և «Կինը» բանաստեղծական ժողովածուների շնորհանդեսը, իսկ այսօր մենք արդեն ականատեսն ենք այդ նույն ժողովածուներից ընտրված բանաստեղծությունների ռուսերեն հրատարակման շնորհանդեսին: Ալբերտ Նալբանդյանի թարգմանությամբ և ռուս հայտնի պոետ, թարգմանիչ և գրականագետ Միխայիլ Սինելնիկովի առաջաբանով հրատարակված այս գիրքը լավագույն հնարավորությունն է ռուսախոս աշխարհին ներկայացնելու բանաստեղծուհու հրաշալի պոեզիան»: